wickkiey/tamil-wikipedia-markdown huggingface dataset:
# சி. நாராயண ரெட்டி


**சிங்கிரெட்டி நாராயண ரெட்டி** (ஆங்கிலம்: *Cingireddi Narayana Reddy*) (பிறப்பு: 29 ஜூலை 1931 &nbsp; - இறப்பு: 12 ஜூன் 2017), **சி. நாராயண ரெட்டி** என்றும் நன்கு அறியப்படும் இவர் விருதுகள் பல பெற்ற இந்திய தெலுங்கு கவிஞரும் எழுத்தாளருமாவார். கவிதைகள், உரைநடை நாடகங்கள், பாடல் நாடகங்கள், மொழிபெயர்ப்புகள் மற்றும் கசல்கள் உள்ளிட்ட எண்பதுக்கும் மேற்பட்ட இலக்கியப் படைப்புகளை ரெட்டி உருவாக்கியிருந்தார். மேலும், இவர் பேராசிரியராகவும், பாடலாசிரியராகவும், நடிகராகவும், அரசியல்வாதியாகவும் இருந்துள்ளார்.  

## ஆரம்பகால வாழ்க்கையும் தொழிலும்

சிங்கிரெட்டி நாராயண ரெட்டி, 1931 ஜூலை 29, அன்று ஐததராபாத் இராச்சியத்தின் (நவீன தெலங்காணா மாநிலத்தின் கரீம்நகர் மாவட்டத்திலுள்ள அனுமாசிப்பேட்டையிலுள்ள மருமுலு என்ற கிராமத்தில், மல்லா ரெட்டி மற்றும் புச்சாமா ஆகியோருக்கு ஒரு தெலுங்குக் குடும்பத்தில் பிறந்தார். இவரது தந்தை ஒரு விவசாயி. உயர்நிலைக் கல்வியை முடித்த பின்னர், 1949 இல் [[ஐதராபாத்து|ஐதராபாத்தின் உசுமானியா பல்கலைக்கழகத்தில் படித்தார். நிசாமின் ஆட்சியில் தெலுங்கில் கல்வி கிடைக்காததால் ரெட்டி பட்டம் பெறும் வரை உருது வழியில் படித்தார். தனது பட்டப்படிப்பின் போது தெலுங்கை தனது முதல் பாடமாக எடுத்துக் கொண்டார். 1954 இல் தனது முதுகலை பட்டத்தைப் பெற்றார். 1955 இல் கல்லூரி விரிவுரையாளரானார். 1962 இல் "தெலுங்கின் நவீன மரபுகள்" என்பதில் முனைவரானார். 1976 இல் பேராசிரியரானார்.  

தனது தொடக்கல்வி, இடைநிலைக் கல்வி மற்றும் மேல்நிலைக் கல்வியில் உருது வழியில் படித்தார். மச்சிலிப்பட்டினத்தைச் சேர்ந்த குருக்கள் சதாவதானி சேசாத்ரி ரமணா கவ்லுவின் வழிகாட்டுதலின் கீழ் சிர்சில்லாவில் பள்ளிப்படிப்பின் போதே தெலுங்கைத் தனியாகப் படித்தார். கரீம்நகர் அரசுக் கல்லூரியின் முதல் முதல்வரும் (1959–61) விசயவாடாவின் புகழ்பெற்ற கவிஞரும், ஞானபீட விருது பெற்றவருமான கவி சாம்ராட் விசுவநாத சத்யநாராயணா இவருக்கு வழிகாட்டினார். தனது சொந்த ஊரில் தொடக்கல்வி, இடைநிலைக் கல்வியை முடித்த பின்னர், தனது பட்டப்படிப்பைத் தொடர ஐதராபாத் சென்றார். அங்குர், நவீன தெலுங்கு இலக்கிய அறிஞர்க்ளை அறிந்துகொள்ள குர்ரம் சாசுவா, சிறீ சிறீ, தேவுலப்பள்ளி கிருஷ்ணா சாத்திரி போன்றவர்கள் எழுதிய புத்தகங்களையும் படித்தார் .  

## சொந்த வாழ்க்கை
நாராயண ரெட்டி சுசீலா என்பவரை மணந்தார். இத்தம்பதியருக்கு நான்கு மகள்கள் இருந்தனர். நாராயண ரெட்டி தனது மனைவியின் பெயரில் ஒரு விருதை நிறுவினார். இதன்மூலம் ஆண்டுதோறும் பெண் எழுத்தாளர்களுக்கு விருது வழங்கப்படுகிறது.  

ஆகஸ்ட் 1997 இல் இந்திய நாடாளுமன்றத்தின் மேலவையான மாநிலங்களவைக்கு ரெட்டி பரிந்துரைக்கப்பட்டார்.  

## விருதுகள்

ரெட்டி தனது இலக்கியப் படைப்புகளுக்காக பல விருதுகளை வென்றார். அதில் 1973 ஆம் ஆண்டில் சாகித்திய அகாதமி விருதும் அடங்கும். *மந்தலு மனவாடு* என்ற இவரது கவிதைத் தொகுப்பிற்காக இந்த விருது வழங்கப்பட்டது. 1988 ஆம் ஆண்டில் *விஸ்வாம்பரா* என்ற படைப்பிற்காக ஞானபீட விருது வழங்கப்பட்டது. 2014 ஆம் ஆண்டில் சாகித்திய அகாதமியால் சாகித்திய அகாதமி கூட்டுறவு வழங்கப்பட்டது. *சீதைய்யா* என்ற திரைப்படத்தில் இடம்பெற்ற "இதிகோ ராயலசீமா கதா" என்ற பாடலுக்காகவும், *பிரேமிஞ்சு* என்ற திரைப்படத்தில் இடம்பெற்ற "கன்டேனே அம்மா அனி என்டே எலா?" என்ற பாடலுக்காகவும் இரண்டு முறை சிறந்த பாடலாசிரியருக்கான நந்தி விருதையும் வென்றார்.  

## இறப்பு

இதய அடைப்பு ஏற்பட்டு மருத்துவமனை அனுமதிக்கப்பட்டிருந்த நாராயண ரெட்டி தனது 85 வயதில் 2017 சூன் 12 அன்று காலமானார்.
# Module:ISO 3166/data/LB

return {  
lang = "ar",  
["AK"] = {name="Akkar",isonames={ar="Aakkâr",ar_bgn="‘Akkār"}},  
["AS"] = {name="North",isonames={ar="Liban-Nord",ar_bgn="Ash Shimāl"}},  
["BA"] = {name="Beirut",isonames={ar="Beyrouth",ar_bgn="Bayrūt"}},  
["BH"] = {name="Baalbek-Hermel",isonames={ar="Baalbek-Hermel",ar_bgn="B‘alabak-Al Hirmil"}},  
["BI"] = {name="Beqaa",isonames={ar="Béqaa",ar_bgn="Al Biqā‘"}},  
["JA"] = {name="South",isonames={ar="Liban-Sud",ar_bgn="Al Janūb"}},  
["JL"] = {name="Mount Lebanon",isonames={ar="Mont-Liban",ar_bgn="Jabal Lubnān"}},  
["NA"] = {name="Nabatieh",isonames={ar="Nabatîyé",ar_bgn="An Nabaţīyah"}}  
}
# ஸ்ரீ மாதா வைஷ்ணோ தேவி கட்ரா தொடருந்து நிலையம்



**ஸ்ரீ மாதா வைஷ்ணோ தேவி கட்ரா** (*Shri Mata Vaishno Devi Katra railway station*) தொடருந்து நிலையம், இந்திய நிலப்பரப்பான ஜம்மு கஷ்மீரில் உள்ள கட்ரா நகரத்து தொடருந்து நிலையமாகும். இது ஜம்மு-பாரமுல்லா இருப்புப் பாதையில் உள்ளது. இங்குள்ள வைஷ்ணவ தேவி கோவிலுக்கு செல்வோருக்கு இந்நிலையம் பயனளிக்கிறது. புது தில்லியிலிருந்து பல விரைவுத் தொடருந்துகள் இந்நிலையத்திற்கு செல்கிறது.  

## வசதிகள்
கட்ரா இரயில்வே நிலையத்தில் மின்னேணி, சுற்றுலா வழிகாட்டி, குளிரூட்டப்பட்ட அறை, உணவகம், ஓய்வறை, புத்தகக் கடை, கழிவறை போன்றவை உள்ளன.  
இங்கு விருந்தினர் தங்கும் அறைகளும், வாகன நிறுத்துமிடமும் உண்டு.  

## மேலும் பார்க்க
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# ஜேம்ஸ் நீஷம்



**ஜிம்மி நீஷம்** (*Jimmy Neesham*) என்று அழைக்கப்படும் **ஜேம்ஸ் டக்ளஸ் ஷீஹான் நீஷம்** (பிறப்பு: செப்டம்பர் 17, 1990) நியூசிலாந்து பன்னாட்டுத் துடுப்பாட்டக்காரர் ஆவார். இவர் நியூசிலாந்து அணிக்காக அனைத்து வகையான துடுப்பாட்டப் போட்டிகளிலும் விளையாடுகிறார். ஆக்லாந்தில் பிறந்த இவர் வெலிங்டன் துடுப்பாட்ட அணிக்காக முதல் தர போட்டிகளில் விளையாடுகிறார் .  

## பன்னாட்டுப் போட்டிகள்
இந்தியாவுக்கு எதிராக நீஷம் தனது முதல் தேர்வுப் போட்டியில் விளையாடி ஆட்டமிழக்காமல் 137 ஓட்டங்கள் எடுத்தார், இது அறிமுகப் போட்டியில் 8வதாக களமிறங்கிய தேர்வு மட்டையாளர் ஒருவரின் அதிகபட்ச ஓட்டங்கள் ஆகும். ஜூன் 2014 இல், மேற்கிந்தியத் தீவுகளுக்கு எதிரான தனது இரண்டாவது தேர்வுப் போட்டியில் நூறு அடித்ததன் மூலம் தனது முதல் இரண்டு போட்டிகளில் நூறு அடித்த முதல் நியூசிலாந்து வீரர் என்ற பெருமையைப் பெற்றார்.  

3 ஜனவரி 2019 அன்று, இலங்கைக்கு எதிரான முதல் ஒருநாள் போட்டியில், நீஷம் ஒரு ஓவரில் ஐந்து ஆறுகள் உட்பட 34 ஓட்டங்கள் எடுத்தார். இது ஒருநாள் போட்டியில் நியூசிலாந்து மட்டையாளர் ஒருவர் ஒரு நிறைவில் எடுத்த அதிக ஓட்டங்களாகும்.  

ஏப்ரல் 2019 இல், இவர் 2019 துடுப்பாட்ட உலகக் கோப்பைக்கான நியூசிலாந்து அணியில் இடம்பெற்றார். 1 ஜூன் 2019 அன்று, உலகக் கோப்பையில் நியூசிலாந்தின் முதல் போட்டியில், நீஷம் தனது 50 வது ஒருநாள் போட்டியில் விளையாடினார். ஆப்கானிஸ்தானுக்கு எதிரான நியூசிலாந்தின் போட்டியில், நீஷம் தனது ஒருநாள் போட்டிகளில் முதல் முறையாக ஐந்து மட்டையாளர்களை வீழ்த்தியதுடன் 50வது முறையாக மட்டையாளரை வீழ்த்தினார்.
# பிரம்மநந்தீஸ்வரர் கோயில், பட்டீஸ்வரம்

**பிரம்மநந்தீஸ்வரர் கோயில், பட்டீஸ்வரம்** தமிழ்நாட்டில் தஞ்சாவூர் மாவட்டம் பட்டீஸ்வரம் அருகே அமைந்துள்ளது.  

## அமைவிடம்
இக்கோயில் பட்டீஸ்வரத்திற்கு அருகில் சுமார் 500 மீ தொலைவில் திருமலைராஜன் ஆற்றின் கரையில் அமைந்துள்ளது. பட்டீஸ்வரத்திலுள்ள கோயிலின் வடக்கு வீதியில் தொடர்ந்து மேற்கு நோக்கி சென்றால் இரும்பு வளைவு காணப்படும். அதன் இடது புறத்தில் இக்கோயில் அமைந்துள்ளது. இக் கோயில் ஒரு செங்கற் கோயிலாகும்.  

## இறைவன், இறைவி
கருவறையில் மூலவர் பிரம்மநந்தீஸ்வரர் லிங்கத்திருமேனியாகக் காட்சியளிக்கிறார். இடிந்த நிலையில் உள்ள இரு சுவர்களைக் கடந்து உள்ளே சென்றால் பெரிய முகப்பு மண்டபத்தைக் காணலாம். அதற்கு அடுத்துச் சென்றால் கருவறையில் பெரிய அகன்ற நான்கிற்கு நான்கு என சதுரமான ஆவுடையுடன் பிரம்மநந்தீஸ்வரர் காணப்படுகின்றார். இந்தப் பகுதியில் காணப்படும் கோயில்களில் இந்த லிங்கத் திருமேனி மிகவும் பெரிதானது என்று கூறப்படுகிறது. அதன் வழுவழுப்பான பாணப்பகுதி பார்ப்பவர்களை பிரமிக்க வைக்கும்படி காணப்படுகிறது. இக்கோயிலில் உள்ள இறைவி தெற்கு நோக்கிய நிலையில் காட்சி அளிக்கின்றார். அவர் பிரம்மாம்பிகை என்ற பெயருடன் அழைக்கப்படுகிறார்.  

## சிறப்பு
சுமார் 1300 ஆண்டுகள் பழமையினைக் கொண்டுள்ள இக்கோயில் எட்டாம் நூற்றாண்டைச் சேர்ந்ததாகக் கருதப்படுகிறது. முதலாம் ஆதித்த சோழனின் மனைவியான அழிசி காட்டடிகள் வணங்கி போற்றி கொடையாக அளிக்கப்பட்ட கோயில் என்ற சிறப்பினை இக்கோயில் பெறுகிறது. ஒரு முறை சோழ மன்னர்கள் தம் பெருமையை இழந்து சிற்றரசர்களாக வாழ்ந்து வந்தனர். அக்காலகட்டத்தில் அந்த நிலையைப் போக்கி அமைத்து, மீண்டும் சோழர்களின் பெருமையை நிலைநாட்டிய பெருமையை உடையவர் விஜயாலய சோழன் ஆவார். அந்த மன்னனுக்குப் பின்னர் ஆதித்த சோழன் பட்டத்திற்கு வந்தார். அவரும் விஜயாலய சோழனைப் போலவே பெருமையுடன் விளங்கியவர் ஆவார். அந்த மன்னர் இந்தக் கோயிலை வழிபட்டு இறையருள் பெற்றுள்ளார். அவர் இந்தக் கோயிலுக்கு விளக்கேற்றுவதற்காக கொடை வழங்கியது தொடர்பான கல்வெட்டுகள் இந்தக் கோயிலில் காணப்படுகின்றன. முன்பு ஒரு காலத்தில் இக்கோயிலில் மூன்று நிலையினைக் கொண்ட ராஜகோபுரம் இருந்ததற்கான அமைப்பை இங்கு காணலாம்.  

## அமைப்பு
கோயிலைச் சுற்றி வரும்போது அங்கே 10ஆம் நூற்றாண்டு மற்றும் 11ஆம் நூற்றாண்டைச் சேர்ந்த நாகக்கன்னி, லிங்கோத்பவர், தட்சிணாமூர்த்தி, துர்க்கை, பிரம்மா ஆகிய சிற்பங்கள் காணப்படுகின்றன. அவை பழமை மாறாமல் அப்படியே உள்ளன. நாக கன்னி இயல்பாக அமர்ந்திருக்கும் கோலத்தில் காணப்படுகிறார். பிரம்மன் பூசித்த தலம் என்ற பெருமையினை இக்கோயில் கொண்டுள்ளது. மேலும் நாக கன்னி பூசித்து பேறு பெற்ற தலம் என்ற சிறப்பையும் கொண்டுள்ளது. நாக தோஷமுடையோர் வணங்கி தோஷ பரிகாரம் செய்து கொள்கின்றனர். அடுத்து தட்சணாமூர்த்தி தென்புறம் நோக்கிய நிலையில் காணப்படுகிறார். அகன்று விரிந்த முகப்பு மண்டபத்துடன் கூடிய துவிதள கருவறையைக் கொண்டு இக்கோயில் அமைந்துள்ளது. சில படிகள் ஏறிச் சென்றால் கருவறையினை அடையலாம். கருவறை கோஷ்டத்தில் அமைந்துள்ள நாகக்கன்னி இயல்பாக அமர்ந்த நிலையில் உள்ள கோலமானது இக்கோயிலுக்கு பெருமை சேர்க்கின்ற வகையில் உள்ளது.  

## திருப்பணி
தற்போது இக்கோயில் திருப்பணியை எதிர் நோக்கிய நிலையில் உள்ளது. இந்து சமய அறநிலையத்துறையின் மேற்பார்வையிலும் தொல்பொருள் துறையின் கட்டுப்பட்டிலும் உள்ள இந்தக் கோயிலில் பக்தர்களின் உதவி மற்றும் ஒத்துழைப்பால் பூஜைகள் தற்போது நடைபெற்று வருகின்றன. விரைவில் திருப்பணிகள் நிறைவுற்று, தன்னுடைய பழமையான பெருமையை பரப்புவதற்காகக் காத்திருக்கிறது.
# சாக்லேட் (தொலைக்காட்சித் தொடர்)



**சாக்லேட்** என்பது சன் தொலைக்காட்சியில் திசம்பர் 16, 2019 முதல் திங்கள் முதல் சனிக்கிழமை வரை பிற்பகல் 3 மணிக்கு ஒளிபரப்பான சமையல் மற்றும் காதல் காட்சிகள் நிறைந்த தொலைக்காட்சி நாடகத் தொடர் ஆகும். இந்த தொடர் இதே பெயரில் சூர்யா தொலைக்காட்சியில் ஒளிபரப்பாகும் மலையாள மொழித் தொடரின் மறு ஆக்கம் ஆகும்.  

இந்த தொடரில் கதாநாயகனாக நந்தினி தொடர் புகழ் ராகுல் ரவி என்பவர் அர்ஜுன் என்ற கதாபாத்திரத்திலும் இவருக்கு ஜோடியாக இனியா என்ற கதாபாத்திரத்தில் புதுமுக நடிகை ஷாமிலி நடித்துள்ளார்கள். இந்த தொடர் கொரோனாவைரசு காரணத்தால் 31 மார்ச்சு 2020 முதல் 84 அத்தியாயங்களுடன் நிறுத்தப்பட்டது.  

## கதை சுருக்கம்
இந்த தொடரின் கதை இனிப்பு தொழிலை தனது உயிராகவும் விருப்பத்துடனும் செய்யும் மான்நிற கதாநாயகி. இன்னொரு பக்கம் தொழிலை தொழிலாக மட்டும் பார்க்கும் கதாநாயகனும் ஒன்றாக வேலை செய்தால் என்னவாகும் என்பதுதான் கதை.  

## நடிகர்கள்
### முதன்மை கதாபாத்திரம்
- ராகுல் ரவி - விக்ரம்
- ஷாமிலி - இனியா விக்ரம்
- வந்தனா பிருந்தா - பல்லவி

### இனியா குடும்பத்தினர்
- சதீஷ் - வாசுதேவன்
- காயத்ரி பிரியா - சிவகாமி வாசுதேவன்
- ரித்திகா - அமிர்தா

### விக்ரம் குடும்பத்தினர்
- அபிஷேக் சங்கர் - சஞ்சய் குமார்
- மாமிலா ஷைலஜா பிரியா - ரேணுகா சஞ்சய் குமார்
- அக்ஷிதா அசோக் - வைஷாலி
- ரவிக்குமார் - நாராயணன்
- ஸ்வப்னா - ரம்யா ரமேஷ்
- மோசஸ் - ரமேஷ்
- விக்னேஷ் ரெட்டி - ராகுல்

## நடிகர்களின் தேர்வு
இது ஒரு மறு தயாரிப்பு தொடர் ஆகும் இந்த தொடரில் ராகுல் ரவி என்பவர் அர்ஜுன் என்ற கதாபாத்திரத்தில் ராகுல் ரவி நடித்துள்ளார். இது இவரின் இரண்டாவது தமிழ் தொடர் ஆகும். இதற்க்கு முதல் நந்தினி என்ற வெற்றி தொடரில் கதாநாயகனான நடித்தார் என்பது குறிப்பிடத்தக்கது. இவர் மலையாள பதிப்பிலும் இதே கதாபாத்திரத்தில் நடித்தார், அந்த தொடரிலிருந்து விலகி தமிழ் தொடரில் நடிக்கின்றார். இதனால் மலையாளிகள் மத்தியில் இவருக்கு சில எதிர்ப்புகள் வலைத்தளங்களில் உருவானது.  

இனியா என்ற கதாபாத்திரத்தில் புதுமுக நடிகை ஷாமிலி நடித்துள்ளார். இவர் இதற்க்கு முன் கன்னட தொடர்களில் நடித்துள்ளார். இவரின் தாய் காதாபாத்திரத்தில் காயத்ரி பிரியா நடிக்கின்றார். மலையாளப்ப பதிப்பிலும் இவரே தாய் கதாபாத்திரத்தில் நடித்துள்ளார். தந்தை கதாபாத்திரத்தில் சதிஷ் நடித்துள்ளார் இவர் ஆனந்தம், அத்திப்பூக்கள் போன்ற பல தமிழ் தொடர்களில் நடித்துள்ளார்கள்.  

## மதிப்பீடுகள்
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  


## சர்வதேச ஒளிபரப்பு
- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் விஷன் டைம் என்ற யூடியூப் அலைவரிசை மற்றும் சன் நெக்ட்ஸ் என்ற இணைய மூலமாகவும் எப்பொழுது பார்க்கமுடியும்.
- இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் சிங்களம் உபதலைப்புடன் ஒளிபரப்பானது.
# தில்லானா (தொலைக்காட்சித் தொடர்)



**தில்லானா** இது ஒரு சிங்கப்பூர் நாட்டு நடனம் சார்ந்த தமிழ்மொழித் தொலைக்காட்சி தொடர் ஆகும். இந்த தொடரை 'ஜெயா ராதாகிருஷ்ணன்' என்பவர் இயக்க ஈஸ்வரி குணசேகர், அரவிந்த், ஜபு டீன், ராகதீபன், கல்பனா சிவன் ஆகியோர் முதன்மை கதாபாத்திரத்தில் நடித்துள்ளார்கள். இந்த தொடர் 4 நவம்பர் 2019 முதல் திங்கள் முதல் வியாழன் வரை இரவு 9 மணிக்கு வசந்தம் தொலைக்காட்சியில் ஒளிபரப்பாகி ஜனவரி 2, 2020 இல் 32 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்திற்கு ரோமியோ அண்ட் ஜூலியட் என்ற தொடர் ஒளிபரப்பகின்றது.  

## கதை சுருக்கம்
கீதாஞ்சலி என்ற பெண் நடனம் மீது ஆர்வவும் காதலும் கொண்டவள். ஒரு நாள் வெவ்வேறு குடும்ப சூழ்நிலையை கொண்ட ஐந்து பெண்களை சந்திக்கும் கீதாஞ்சலி அவர்களுக்கு நடனம் கற்பிக்க முடிவெடுக்கிறார். ஆனால் அவளின் குழுவை தடுக்க நினைக்கும் சக்தி. அவன் ஒரு நடனக்குழுவின் தலைவன். பல தடைகளை தாண்டி அவர்களை எப்படி ஜெயிக்க வைத்தாள் இந்த கீதாஞ்சலி என்பது தான் கதை.
# கோடீஸ்வரி



**கோடீஸ்வரி** என்பது 23 திசம்பர் 2019 முதல் திங்கள் முதல் வெள்ளி வரை இரவு 8 மணிக்கு கலர்ஸ் தமிழ் தொலைக்காட்சியில் ஒளிபரப்பான தமிழ் தொலைக்காட்சி விளையாட்டு நிகழ்ச்சி ஆகும். *ஊ வாண்ட்சு டு பி எ மில்லியனர்?* என்ற பிரித்தானிய நிகழ்ச்சியை அடிப்படையாகக் கொண்ட நீங்களும் வெல்லலாம் ஒரு கோடி என்ற விஜய் தொலைக்காட்சியில் ஒளிபரப்பான நிகழ்ச்சியின் மறு வடிவமாகும்.  

இந்த நிகழ்ச்சியின் நிகழ்ச்சியின் சிறப்பு *ஊ வாண்ட்சு டு பி எ மில்லியனர்?* வரலாற்றில் முதல் முறையாகப் பெண்கள் மட்டுமே பங்கேற்கவுள்ள பிரத்யேக விளையாட்டு நிகழ்ச்சி ஆகும். இந்த நிகழ்ச்சியை பிரபல தமிழ் நடிகை ராதிகா சரத்குமார் என்பவர் தொகுத்து வழங்கியுள்ளார். இந்த நிகழ்ச்சியின் முதல் பருவம் பெப்ரவரி 14, 2020 ஆம் ஆண்டு அன்று 40 அத்தியாயங்களுடன் நிறைவு பெற்றது.  

## சாதனை
முதல் தமிழ்நாட்டின் 1 கோடி ரூபா வென்ற போட்டியாளர் கௌசல்யா என்ற வாய் மற்றும் காது கேட்க முடியாத ஒரு மாற்றுத்திறனாளி பெண் ஆகும்.  

## தேர்வு
அக்டோபர் 28 தேதி முதல் தினமும் 8 மணிக்குத் தினம் ஒரு கேள்வி கேட்கப்படும். 8 கேள்விகளில் எதாவது ஒரு கேள்விக்குப் பதில் சொல்பவர்கள் இந்த நிகழ்ச்சியில் கலந்து கொள்ள முடியும்.  

## விதி முறைத்தாள்
இந்த விளையாட்டில் மொத்தம் 15 கேள்விகள் கேட்கப்படும். கேட்கப்படும் கேள்விகளுக்கேட்ப ₹1000 ரூபா முதல் ₹1 கோடி ரூபா வரை வெல்வதற்கான வாய்ப்பு உண்டு.  
;4 உதவும் விதிகள்  
- 50-50
- பார்வையாளர்களின் கருத்து கணிப்பு
- நிபுணரிடம் கேள்வி (தொலைபேசி அழைப்பு)
- வேறு கேள்வி

## பங்கேற்பாளர்கள்
## வாழ்த்து
கோடீஸ்வரி நிகழ்ச்சியை பாராட்டி பாலிவுட் நடிகர் மற்றும் கோன் பனேங்கா கரோர்பதி நிகழ்ச்சியின் தொகுப்பாளரான அமிதாப் பச்சன் என்பவர் நிகழ்ச்சியை வாழ்த்தி ஒரு காணொளி ஒன்றை வெளியிட்டுள்ளார்.  

## தொடர்புடைய நிகழ்ச்சிகள்
- கோடிஸ்வரன்
  - இந்த நிகழ்ச்சியை தமிழில் முதல் முறையாக நடிகை ராதிகா சரத்குமார் என்பவர் தயாரித்தார். தமிழ் திரைப்பட நடிகர் சரத்குமார் என்பவர் தொகுத்து வழங்கினார். இது சன் தொலைக்காட்சியில் 2000ஆம் ஆண்டு காலப் பகுதியில் ஒளிபரப்பானது.
- உங்களில் யார் மகா இலட்சாதிபதி
  - இந்த நிகழ்ச்சி மே 2011ஆம் ஆண்டு இலங்கை தமிழ் தொலைக்காட்ச்சியான சக்தி தொலைக்காட்சியில் ஒளிபரப்பானது. முதல் பருவத்தை அபர்ணா சுதன் என்பவர் வழங்கினார். இரண்டாவது பருவமானது மே 12, 2012ஆம் ஆண்டு ஒளிபரப்பானது. இந்த நிகழ்ச்சியை பாலேந்திரன் காண்டீபன் தொகுத்து நடத்தினார்.
- நீங்களும் வெல்லலாம் ஒரு கோடி
  - இந்த நிகழ்ச்சியின் முதல் பகுதியை நடிகர் சூர்யா, இரண்டாவது பகுதியை நடிகர் பிரகாஷ் ராஜ் மற்றும் மூன்றாவது பகுதியை நடிகர் அரவிந்த்சாமி தொகுத்து வழங்கியுள்ளார்கள். இந்த நிகழ்ச்சி பெப்ரவரி 7, 2012 முதல் 19 நவம்பர் 2016 வரை மூன்று பருவங்ககளாக விஜய் தொலைக்காட்சியில் ஒளிபரப்பாகி உள்ளது.

## ஆதாரங்கள்
# பியூஃபர்ட் கடல்


**பீஃபோர்ட் கடல்** (*Beaufort Sea*, பிரெஞ்சு மொழி : Mer de Beaufort ) என்பது ஆர்க்டிக் பெருங்கடலின் ஒரு கரை ஓரக்கடல் ஆகும். இது கனடாவின், வடமேற்கு நிலப்பகுதிகள், யூக்கான் மற்றும் அலாஸ்காவின் வடக்கே கனடாவின் ஆர்க்டிக் தீவுகளுக்கு மேற்கே அமைந்துள்ளது. இந்த கடலுக்கு நீராய்வியலாளரான சர் பிரான்சிஸ் பியூஃபோர்ட்டின் பெயரிடப்பட்டது. கனடாவின் மிக நீளமான ஆறான மெக்கன்சி ஆறானது, துக்டோயாக்டுக்கு மேற்கே கனேடியப் பகுதிக்குள் பியூஃபோர்ட் கடலில் சென்றடைகிறது. இந்த பகுதியானது கனடிய கடல் கரையில் உள்ள சில நிரந்தர குடியிருப்புகளில் ஒன்றாகும்.  

இந்த கடலானது கடுமையான காலநிலையால் வகைப்படுத்தப்படும் கடலாகும். இது ஆண்டின் பெரும்பகுதிகளில் உறைந்து கிடக்கக்கூடியது. வரலாற்று ரீதியாக, ஆகஸ்ட்-செப்டம்பர் மாதங்களில், வரை ஒரு குறுகிய பாதை மட்டுமே அதன் கரையோரப் பகுதியியில் திறக்கப்படும் நிலை இருந்தது, ஆனால் சமீபத்தில் ஆர்க்டிக்கில் காலநிலை மாற்றம் காரணமாக கோடையின் பிற்பகுதியில் பனி இல்லாத பகுதி பெரிதும் விரிவடைந்துள்ளது. சுமார் 30,000 ஆண்டுகளுக்கு முன்பு கடலோர மக்கள் தொகை இருந்ததாகக் கூறப்படும் கூற்றுக்கள் பெரும்பாலும் மதிப்பிழந்தன (கீழே காண்க); தற்போதைய மக்கள் அடர்த்தி மிகக் குறைவு. இக்கடல் பகுதியியல் உள்ள அமுலிகக் புலம் போன்ற பகுதியில் கீழே பெட்ரோலியம் மற்றும் இயற்கை எரிவளி ஆகியவற்றின் குறிப்பிடத்தக்க வளங்கள் உள்ளன. அவை 1950 களுக்கும் 1980 களுக்கும் இடையிலான காலகட்டத்தில் கண்டுபிடிக்கப்பட்டன, அவற்றின் ஆய்வு 1980 களில் இருந்து இப்பகுதியில் முக்கிய மனித நடவடிக்கையாக மாறியது. மீன்வளத்தில் திமிங்கலம் மற்றும் நீர் நாய் வேட்டை ஆகிய பாரம்பரிய தொழில்கள் உள்நாட்டில் மட்டுமே நடைமுறையில் உள்ளன, மேலும் அவை வணிக முக்கியத்துவம் வாய்ந்தவை இல்லை. இதன் விளைவாக, வெள்ளைத் திமிங்கலங்களின் மிகப்பெரிய குடியிருப்புகளில் ஒன்றாக இந்தக் கடல் உள்ளது. மேலும் இக்கடல் பகுதியில் அதிகப்படியான மீன் பிடிப்பதற்கான அறிகுறியும் இல்லை. அதன் நீர் பகுதியில் அதிக மீன் அளவில் மீன் பிடிப்பதைத் தடுக்கும் விதமாக, 20009 ஆகத்தில் முன்னெச்சரிக்கை வணிக மீன்வள மேலாண்மை திட்டத்தை அமெரிக்கா ஏற்றுக்கொண்டது. ஏப்ரல் 2011 இல், கனேடிய அரசாங்கம் ஒரு பெரிய கடல் மேலாண்மை திட்டத்தை உருவாக்குவதற்கான முதல் படியாக இன்வுவலூட் உடன் புரிந்துணர்வு ஒப்பந்தத்தில் கையெழுத்திட்டது. கனேடிய அரசாங்கம் அக்டோபர் 2014 இல் பியூஃபோர்ட் கடலில் புதிய வணிக மீன் பிடிப்புகள் எதுவும் பரிசீலிக்கப்படாது என்று அறிவித்தது.  

கனேடிய அரசாங்கம் அமுண்ட்சனில் உள்ள பாரி தீபகற்பத்தில் இருந்து பியூஃபோர்ட் கடலின் புதிய தொகுதியை கடல் பாதுகாக்கப்பட்ட பகுதி (எம்.பி.ஏ) ஆக அறிவித்துள்ளது. இதனால் இப்பகுதியில் உள்ள இனங்கள் மற்றும் பழக்கங்கள் போன்றவை பாதுகாக்கப்பட்ட பகுதிக்குள் வந்துள்ளன.  

## எல்லை தகராறு

கனேடிய மாகாணமான யூகோனுக்கும் அமெரிக்க மாநிலமான அலாஸ்காவிற்கும் இடையில், பியூஃபோர்ட் கடலில் உள்ள சர்வதேச எல்லையில் ஒரு ஆப்பு வடிவ துண்டு சம்பந்தப்பட்ட தீர்க்கப்படாத தகராறு உள்ளது. அலாஸ்கா-யூகோன் நிலப்பரப்பைத் தொடர்ந்து 141 வது மெரிடியன் மேற்கில் 200 என்எம் (370 கிமீ; 230 மைல்) தூரத்திற்கு கடல் எல்லை இருப்பதாக கனடா கூறுகிறது. அமெரிக்காவின் நிலைப்பாடு என்னவென்றால், எல்லைக் கோடு கடற்கரைக்கு செங்குத்தாக தூரத்திற்கு உள்ளது. இந்த வேறுபாடு சுமார் பரப்பளவு கொண்ட ஒரு ஆப்பு வடிவ பரப்பாக உள்ளது.
# ஆள்புலம்

**ஆள்புலம்** அல்லது **பிரதேசம்** அல்லது **மண்டலம்** (*territory*) என்பது ஓர் அரசிற்கு உட்பட்ட ஓர் ஆட்சிப்பகுதியைக் குறிக்கும் சொல்லாகும். பெரும்பாலான நாடுகளில், ஒரு ஆள்புலம் என்பது ஒரு நாட்டால் கட்டுப்படுத்தப்படும் ஒரு பகுதியின் ஒழுங்கமைக்கப்பட்ட பிரிவாகும், ஆனாலும், பல நாடுகளில் ஆட்சிக்குட்பட்ட ஆள்புலங்கள், அந்நாடுகளின் மாநிலப் பிரிவுகளுக்கு ஒத்த அரசியல் நிலையை அவை பெற்றிருப்பதில்லை. பன்னாட்டு அரசியலில், ஒரு ஆள்புலம் பொதுவாக நடுவண் அல்லது மற்றொரு அரசின் ஆட்சியின் கீழ் இறையாண்மை இல்லாத புவியியல் பகுதியாகும்.  

## சொல்லாக்கம்
ஆள்புலம் என்ற சொல் தமிழில், வினைத்தொகை ஆகும்.  

## வகைகள்
ஆள்புலங்கள் பின்வருவனவற்றில் ஒன்றாக இருக்கலாம்:  
- தலைநகர் ஆள்புலம் (*Capital territory*)
- சார்பு ஆள்புலம் (*Dependent territory*)
- நடுவண் ஆள்புலம் (*Federal territory*)
- கடல்கடந்த ஆள்புலம் (*Overseas territory*)
- அமைப்புசாரா ஆள்புலம் (*Unorganized territory*)
- சர்ச்சைக்குரிய ஆள்புலம் (*Disputed territory*)
- ஆக்கிரமிக்கப்பட்ட ஆள்புலம் (*Occupied territory*)
- கடல்சார் ஆள்புலம் (*Maritime territory*)
# யார் அந்த ஸ்டார் 2020



**யார் அந்த ஸ்டார் 2020** என்பது சிங்கப்பூர் நாட்டு தமிழ்மொழி பாட்டு போட்டி தொலைக்காட்சி நிகழ்ச்சி ஆகும். இந்த நிகழ்ச்சி ஜனவரி 5, 2020 முதல் ஒவ்வொரு ஞாயிற்றுக்குகிழமைகளிலும் இரவு 7 மணிக்கு சிங்கப்பூர் நாட்டு நேரப்படி ஒளிபரப்பானது. பிரபல இந்தியப் பாடகி சித்ராவுடன் சிங்கப்பூர் தமிழ் பாடகரான சபீர் மற்றும் முரளி கிருஷ்ணன் ஆகியோர் தலைவராக உள்ளனர். இந்தப் போட்டியில் தேர்வு 2019ஆம் ஆண்டு கடைசிப்பகுதியில் நடைபெற்றது. இந்த நிகழ்ச்சி 29 மார்ச்சு 2020 இல் 13 அத்தியாயங்களுடன் நிறைவுபெற்றது.  

## தொகுப்பாளர்கள்
- இளமாறன்
- ஈஸ்வரி
- கார்த்திகேயன்

## குரல் பயிற்சியாளர்
- விக்னேஸ்வரி வடிவழகன்

## போட்டியாளர்கள்
- மீனாட்சி
- நித்ய ஸ்ரீ
- துர்கா வைஷ்னவி
- மாதவன்
- சினேகா மகேஷ்
- சத்யா செல்வன்
- துரகசினி
- திவ்யஷாலினி
- அரின் ஜே
- நவனீஸ்வரன்
- பவித்ரா
- அஃகிலேஷ்
- சௌந்தர்யா
- விஸ்வநாத் குகன்
- சுகிர்தனாஹ்
# நந்தன் லோகநாதன்



**நந்தன் லோகநாதன்** (*Nandan Loganathan*) என்பவர் தமிழ் தொலைக்காட்சி மற்றும் திரைப்பட நடிகர் ஆவார். இவர் கலர்ஸ் தமிழ் தொலைக்காட்சியில் வந்தாள் ஸ்ரீதேவி (2018-2019) என்ற தொடரிலும் சித்திரம் பேசுதடி 2 (2019) என்ற திரைப்படத்திலும் நடித்துள்ளார்.  

2018 ஆம் ஆண்டில் தி டைம்ஸ் ஆஃப் இந்தியா என்ற இணைய நாளிதழ் வெளியிட்ட தமிழ் தொலைக்காட்சியில் சிறந்த விரும்பத்தக்க 15 நடிகர்கள் பட்டியலில் நந்தன் 14வது இடம் பிடித்துள்ளார் என்பது குறிப்பிடத்தக்கது.  

## ஆரம்பகால வாழ்க்கை
நந்தன் லோகநாதன் செப்டம்பர் 14, 1991 இல் தமிழ்நாட்டில் சென்னையில் லோகநாதன் மற்றும் கனகா ஆகியோருக்கு மகனாகப் பிறந்தார். சென்னையில் உள்ள சாந்தோம் மேல்நிலைப்பள்ளியில் இடைநிலைக் கல்வி பயிற்று இலயோலாக் கல்லூரி, சென்னையில் இளங்கலை பட்டம் பெற்றார். இவர் பிப்ரவரி 14, 2018 அன்று அனிதா என்ற பெண்ணை திருமணம் செய்து கொண்டார்.  

## திரைப்பட வாழ்க்கை
இவர் 2017ஆம் ஆண்டில் *சாருஜன்* இயக்கிய **லட்சுமி** என்ற குறும் திரைபபடத்தில் நடிகை லட்சுமி பிரியாவுடன் ஜோடியாக நடித்தார். இந்த குறும்படம் பலரால் விமர்சிக்கப்பட்டு வெற்றியும் அடைத்தது. அதை தொடர்ந்து கலர்ஸ் தமிழ் தொலைக்காட்சியில் ஒளிபரப்பான வந்தாள் ஸ்ரீதேவி என்ற தொடரில் சித்தார்த் என்ற கதாபாத்திரத்தில் கதாநாயகனாக நடித்தார். என்ற திரைப்படத்திலும் நடித்துள்ளார் இந்த படம் விரைவில் திரைக்கு வரவிருக்கின்றது.  

2019ஆம் ஆண்டு வெளியான சித்திரம் பேசுதடி 2 என்ற திரைப்படத்தில் *கதிர்* என்ற கதாபாத்திரத்தில் நடித்துள்ளார். அதை தொடர்ந்து நடிகை ராதிகா சரத்குமார் நடித்து மற்றும் தயாரிக்கும் தொடரான சித்தி (பருவம் 2) தொடரிலும் முக்கியாகதாபாத்திரத்தில் நடிக்கின்றார் இந்த தொடர் 2020ஆம் ஆண்டு சன் தொலைக்காட்சியில் ஒளிபரப்பாகவுள்ளது.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2018-2019 | வந்தாள் ஸ்ரீதேவி | சித்தார்த் | கலர்ஸ் தமிழ் |  |
| --- | --- | --- | --- | --- |
| 2020-ஒளிபரப்பில் | சித்தி (பருவம் 2) | கவின் | சன் தொலைக்காட்சி |  |
| 2020-ஒளிபரப்பில் | அன்பேவா | பூமிநாதன் | சன் தொலைக்காட்சி | } |

## திரைப்படம்
**-
! ஆண்டு
! திரைப்படம்
! கதாபாத்திரம்
! குறிப்பு**

| 2017 | லட்சுமி | குறும்படம் |  |
| --- | --- | --- | --- |
| 2019 | சித்திரம் பேசுதடி 2 | கதிர் |  |
| 2019 | கட்டம் | தயாரிப்பில் | } |
# ராடான் மீடியாவொர்க்ஸ்



**ராடான் மீடியாவொர்க்ஸ்** என்பது 1999ஆம் ஆண்டு முதல் நடிகை ராதிகா தலைமையில் இயங்கும் ஒரு மகிழ்கலை தயாரிப்பு நிறுவனம் ஆகும். இதன் தலைமையிடம் சென்னை தமிழ்நாட்டில் அமைந்துள்ளது. இதன் செயல்பாட்டு இயக்குநராக நடிகரும் ராதிகாவின் கணவருமான சரத்குமார் உள்ளார்.  

இந்த நிறுவனம் 1994ஆம் ஆண்டு தனி ஒரு நிறுவனமாக ஆரம்பிக்கப்பட்டு 1999ஆம் ஆண்டு ஒரு பொழுதுபோக்கு தயாரிப்பு நிறுவனமாக செயல்படுத்தப்பட்டது. இந்த தயாரிப்பு நிறுவனம் மூலம் முதலில் தயாரிக்கப்பட்ட தொடர் பாலைவனப்புயல் இந்த தொடர் ஜெயா தொலைக்காட்சியில் ஒளிபரப்பானது. இந்த தொடரில் ராதிகா கதாநாயகியாக நடித்துள்ளார். அதை தொடர்ந்து சித்தி, அண்ணாமலை, செல்வி போன்ற பல தமிழ் தொடர்கள் மற்றும் தெலுங்கு, கன்னடம் மற்றும் மலையாள மொழிகளில் பல தொடர்களை தயாரித்து ஒளிபரப்பு செய்து வருகின்றது.  

## தொடர்கள்
**தந்திரபூமி**

| 1999 | பாலைவனப்புயல் | ஜெயா தொலைக்காட்சி |  |
| --- | --- | --- | --- |
| நாலாவது முடிச்சு |  |  |  |
| மல்லிகை முல்லை |  |  |  |
| 1997 - 1998 | மறுபிறவி | விஜய் தொலைக்காட்சி |  |
| பம்பர் குலுக்கல் |  |  |  |
| 1999 - 2001 | சித்தி | சன் தொலைக்காட்சி |  |
| 2001 - 2002 | காவேரி | சன் தொலைக்காட்சி |  |
| 2000 | கிராண்ட் மதர் 2000 |  |  |
| 2002 - 2004 | உதயம் | சன் தொலைக்காட்சி |  |
| 2002 - 2005 | ருத்ரவீணை |  |  |
| 2004 - 2005 | சிவமயம் |  |  |
| 2004 - 2005 | சின்ன பாப்பா பெரிய பாப்பா |  |  |
| 2005 - 2006 | செல்வி |  |  |
| 2007 - 2009 | அரசி |  |  |
| 2007 - 2008 | சூர்யவம்சம் |  |  |
| 2008 | திருவிளையாடல் |  |  |
| 2008 - 2010 | செந்தூரப்பூவே |  |  |
| 2009 - 2013 | செல்லமே |  |  |
| 2010 - 2014 | இளவரசி |  |  |
| 2013 - 2018 | வாணி ராணி |  |  |
| 2013 | புரியாமல் பிரிந்தோம் | வசந்தம் தொலைக்காட்சி | மீடியாகார்ப் |
| 2012 - 2015 | சிவசங்கரி | சன் தொலைக்காட்சி |  |
| 2014 - 2018 | தாமரை |  |  |
| 2014 - 2018 | சின்ன பாப்பா பெரிய பாப்பா 4 |  |  |
| 2015 - 2016 | யாழினி | ஐபிசி தமிழ் |  |
| 2018 - 2020 | மின்னலே | சன் தொலைக்காட்சி |  |
| 2018 - 2019 | சந்திரகுமாரி | சன் என்டர்டெயின்மெண்ட் |  |
| 2020 - ஒளிபரப்பில் | சித்தி (பருவம் 2) | சன் என்டர்டெயின்மெண்ட் |  |
# வெலிம், கோவா


இது வடக்கே மகாராட்டிரா மாநிலங்களாலும், கிழக்கு மற்றும் தெற்கே கர்நாடகாவிலும் சூழப்பட்டுள்ளது, அரேபிய கடல் அதன் மேற்கு கடற்கரையை உருவாக்குகிறது. இது பரப்பளவில் இந்தியாவின் மிகச்சிறிய மாநிலமாகவும், மக்கள்தொகை அடிப்படையில் நான்காவது சிறிய மாநிலமாகவும் உள்ளது. மேலும் கோவா வடக்கு மாவட்டம், தெற்கு கோவா மாவட்டம் என இரு பகுதிகளாக பிரிக்கப்பட்டுள்ளது. வெலிம் தெற்கு கோவா மாவட்டத்திலுள்ள சால்செட் துணை மாவட்டத்தின் ஒரு பெரிய கிராமமாகும். இக்கிராமம் அமைந்துள்ளது. இது சராசரியாக 9 மீட்டர் (30 அடி) உயரத்தில் அமைந்துள்ளது.  

## புள்ளி விவரங்கள்

2011 இந்திய மக்கள் தொகை கணக்கெடுப்பின்படி வெலிம் கிராமத்தில் 5,955 மக்கள் தொகை உள்ளனர். இதில் 2,805 ஆண்கள் மற்றும் 3,150 பெண்கள் அடங்குவர். மக்கள்தொகையில் பெரும்பாலும் கத்தோலிக்க கிறிஸ்தவர்களாக உள்ளனர். அங்கு குறைந்த எண்ணிக்கையிலான இந்துக்கள் வாழ்கின்றனர். வெலிம் மக்கள் பெரும்பாலும் தங்களை வெல்லிகர் அல்லது வெலிம்கர் என்று குறிப்பிடுகிறார்கள்.  

## வரலாறு

உலகப் புகழ்பெற்ற வரலாற்றாசிரியர் ஜார்ஜ் எம் மோரேசு, இன்றைய வெலிமில் வெல்லியாபுரா குடும்பத்தைப் பற்றி தனது கடம்பா குலா, பண்டைய வரலாறு மற்றும் இடைக்கால கர்நாடகா என்ற புத்தகத்தில் எழுதியுள்ளார். இப்பகுதியில் சாஷ்டா-தேவாவின் மகன் ஜெயகேசி மிகவும் சக்திவாய்ந்த ஆட்சியாளராக இருந்தார் கடம்ப ராஜா முதலாம் ஜெயகேசியைப் பற்றி பொ.ச. 1054 வருடத்தைச் சேர்ந்த ஒரு கல் கல்வெட்டில் பனாஜ்நகானி (நவீன பனாஜி ) எனக் குறிப்பிடப்பட்டுள்ளது. மேற்கு கடலின் ஆண்டவருக்கு கன்னடமாக இருக்கும் பதவலேந்திரத்தின் பெயரை அவருக்கு வழங்குகிறார். கொங்கணின் இறையாண்மையாக இருந்த கடம்ப ஜெயகேசிக்கு மரியாதை செலுத்துவதற்காக அண்டை இராச்சியங்களைச் சேர்ந்த இளவரசர்களும் பிரபுக்களும் (இன்றைய சந்தோரில்) சந்திரபுரத்திற்குச் சென்றதாக பன்னிரண்டாம் நூற்றாண்டின் செப்புச் செதுக்கல்கள் வெளிப்படுத்துகின்றன.  

'சேவியரியன் ஆராய்ச்சி மையத்தில்' உள்ள "வெல்லியாபுரா விரகல்" என்ற இடத்தை தக்க வைத்துக் கொள்ள ஜெயகேசி தனது போட்டியாளருடன் போரில் ஈடுபட்டதாகக் கூறுகிறார். வெல்லியாபுரா ஒரு தீர்க்கமான வெற்றியைப் பெற்றது. அது அவரது தெற்கு தலைநகராக இருந்தது. 1266/1345, அக்டோபர் 16 படுகொலைக்குப் பின்னர் அவர்களின் வளங்களின்படி, எஞ்சியிருக்கும் ராணி வினோமை தேவி, சந்திரபுராவில் உள்ள முகமதியர்களிடமிருந்து விலகி, வெலிமத்தின் அடிவாரத்தில் வெல்லியாபுரா அரச வளாகத்தில் ஒளிந்து கொண்டார். வெலிம் தளத்தில் காணப்படுகின்ற கன்னடத்தில் உள்ள கல்வெட்டுகள், சந்திரபுராவின் சூரியா-தேவா பொ.ச 1345 இல் இராணி வினோமாய்-தேவி கொல்லப்பட்டு இறந்துவிட்டதாகவும், வெல்லியாபுராவில் அவரது மருமகன் ஜெயேச்யால் புனரந்தர தேவாவின் மகன் / பேரன் தகனம் செய்யப்பட்டதாகவும் கூறுகிறார்.  

வெலிமைச் சேர்ந்த அரசியல் தலைவரான ரோக் சந்தனா பெர்னாண்டசு சொந்தத் தொகுதியயான கோவா சட்டமன்ற உறுப்பினராக இரண்டு முறை தேர்ந்தெடுக்கப்பட்டார். கோவாவின் சுதந்திரத்தில் அவரது சிறந்த பங்கிற்காக பிரதமர் இந்திரா காந்தியின் கைகளில் மதிப்புமிக்க தாம்ப்ரா பத்ரா தேசிய விருதைப் பெற்றவர்.
# மகாபலேசுவர் சாயில்

**மகாபலேசுவர் சாயில்** (ஆங்கிலம்: *Mahabaleshwar Sail*) 1943 ஆக்ஸ்ட் 4 அன்று பிறந்த இந்திய எழுத்தாளராவார். 2016 இல் இவரது 'அவ்தான்' என்ற புதினத்திற்காக சரஸ்வதி சம்மான் விருது விருது வழங்கி கௌரவிக்கப்பட்டார்.  

## வாழ்க்கை
மகாபலேசுவர் சாயில் 1943 ஆகஸ்ட் 4 ஆம் தேதி கர்நாடகாவின் வடகன்னட மாவட்டத்திலுள்ள மசாலியில் உள்ள சேசபாக் என்ற கிராமத்தில் ஒரு விவசாயக் குடும்பத்தில் பிறந்தார். சாயிலின் தந்தை ராணுவத்தில் பணிபுரிந்தவர். தந்தையின் மறைவின் காரணமாக, இவர் தனது குழந்தை பருவத்தில் பள்ளிப்படிப்பை விட்டுவிட்டு விவசாயத்தில் ஈடுபட வேண்டியிருந்தது. ஆறாவது வயதில் பள்ளியைத் தொடங்கிய இவர் எட்டாம் வகுப்பு வரையில் படித்தார். பின்னர், இந்தியத் தரைப்படையில் சேர்ந்தார். 1965 ஆம் ஆண்டு இந்திய-பாக்கித்தான் போரில் பங்கேற்றார். போரின் போது குசேனிவாலா எல்லையில் நிறுத்தப்பட்டார்.  

இசுரேலுக்கும் எகிப்துக்கும் இடையிலான எல்லையில் 1964-1965 க்கு இடையில் ஐக்கிய நாடுகளின் அமைதி காக்கும் பணியாளராகவும் பணியாற்றினார்.  

## இலக்கியம்
ஆரம்பத்தில் மராத்திய மொழியில் எழுதினார். ஆனால் பின்னர் கொங்கணி மொழிலும் எழுதத் தொடங்கினார். பிரகலாத் கேசவ் அத்ரே என்ற இவரது முதல் கதை *சாப்டாகிக் நேவுக்* என்ற வார இதழில் வெளிவந்தது.  

## விமர்சனம்
சாயிலின் எழுத்து தலைப்பில் ஆராய்ச்சி மற்றும் கார்வார் பிராந்தியத்தைச் சேர்ந்த கொங்கணி மொழிச் சொற்களைப் பயன்படுத்துவதன் மூலம் வகைப்படுத்தப்படுகிறது. இவரது புதினங்கள் வலுவான பெண் கதாநாயகிகளின் பயன்பாடு மற்றும் கதாபாத்திரங்களின் சிறந்த சித்தரிப்பு ஆகியவற்றால் வகைப்படுத்தப்படுகின்றன.  

கொங்கணி மொழியில் சாய்லின் *யுக் சன்வர்* மற்றும் மராத்திய மொழியில் *தாண்டவ்* ஆகியவை கோவா விசாரணையை அடிப்படையாகக் கொண்டவை.  

இவரது புதினமான *விகார் வில்கோ* போதைப்பொருள் சிக்கலை அடிப்படையாகக் கொண்டது.  
- முனைவர் டி.எம்.ஏ பை விருது (1997)
- கோவா கலா அகாதமி விருது (1989 மற்றும் 1996)

மேலும், சாகித்திய அகாதமி, கர்நாடக கொங்கணி சாகித்ய அகாதமி மற்றும் கோவா கலா அகாதமி போன்ற பல்வேறு அரசு மற்றும் இலக்கிய அமைப்புகளில் உறுப்பினராக இருந்துள்ளார். இவர் 2005 இல் அகில இந்திய கொங்கனி பரிசத்தின் தலைவராக இருந்தார்.
# புண்டலிக் நாயக்

**புண்டலிக் நாராயண் நாயக்** (ஆங்கிலம்: Pundalik Narayan Naik ) (பிறப்பு 1952) இவர் ஒரு கொங்கனி மொழி கவிஞரும், சிறுகதை எழுத்தாளரும், புதின ஆசிரியரும், நாடக ஆசிரியரும் மற்றும் கோவாவிலிருந்து திரைக்கதை எழுதும் எழுத்தாளருமாவார். இவரது படைப்புகளில் 40 புத்தகங்களும், இரண்டு திரைப்படங்களும் அடங்கும்.  

## சாதனைகள்
அவர் கோவா அரசாங்கத்தின் கொங்கனி அகாதமி (கொங்கனிக்கான கடிதங்களின் அகாதமி) தலைவராக 2002 முதல் பணியாற்றினார்.  

ஆங்கிலத்தில் மொழிபெயர்க்கப்பட்ட முதல் கொங்கனி புதினமான அவரது படைப்பு *அச்சேவ்* ( *தி* *அபீவல்*, 1977), கொங்கனி மொழி வரலாற்றில் ஒரு அடையாளமாக கருதப்படுகிறது.  

## குறிப்பிடத்தக்க படைப்புகள்
மொத்தத்தில், நாயக் 32 நாடகங்கள் படைத்துள்ளார். சிறுகதைகள், புதினங்கள், மொழிபெயர்ப்புகள் மற்றும் குழந்தைகளின் பாடல் புத்தகங்கள் ஆகியவை அவரின் படைப்பாகும். கொங்கனி நாடகத்தின் ஒரு முன்னோடியாக அவர் கருதப்படுகிறார். <sup>&#x5D;</sup> நாயக்கின் *அச்சேவ்* எவ்வாறு நடந்தது என்பதை விளக்கும் ஒரு கட்டுரையும் (வித்யா பை ஆங்கிலத்தில் மொழிபெயர்த்துள்ளார்) உள்ளது. இந்த கட்டுரை (கொங்கனியில்) முதலில் கொங்கனி புதினங்களின் 150 ஆண்டுகளைக் கொண்டாட 2012 ஆம் ஆண்டின் தொடக்கத்தில் வெளியிடப்பட்ட கொங்கனி இலக்கிய இதழான *ஜாக்* சிறப்பு இதழில் வெளியிடப்பட்டது.   <sup>&#x5D;</sup> <sup data-ve-ignore="true">&#x5B; *<span title="The material near this tag may rely on a self-published source. (January 2019)">சுய வெளியீட்டு மூலமா?</span>*  

2011 இல் நடைபெற்ற நாட்டியரங்க பஞ்சம் எனப்படும் புண்டலிக் நாயக்கின் நாடகங்கள் குறித்த ஐந்து நாள் நாடக விழாவின் போது, அரங்கேற்றப்பட்ட நாடகங்கள் சாபே சாபே பாசன் சமாசு, கான்சுலோ, சூரிங், சைத்யனக் மத் நா மற்றும் சிறீ விச்சித்ராச்சி சாத்ரா போன்றவை. 2010 ஆம் ஆண்டில் வாழ்நாள் சாதனையாளர்களுக்காக அவருக்கு *கோமந்த் சர்தா புரஸ்கார்* விருது வழங்கப்பட்டது.  

## தனிப்பட்ட வாழ்க்கை
நாயக் 1952 ஏப்ரல் 21 அன்று, நாயக் வானொலி மற்றும் தொலைக்காட்சிக்காக நாடகங்களையும் எழுதியுள்ளார், மேலும் திரைப்படங்களிலும் பணிபுரிந்துள்ளார்.
# ஜேக்கப் பெர்னெளலி



**ஜேக்கப் பெர்னெளலி** (Jacob Bernoulli) (27 டிசம்பர் 1654 – 16 ஆகத்து 1705) என்பவர் ஒரு முக்கியமான கணிதவியலாளர் ஆவார். இவர் லெய்ப்னிசியன் நுண்கணிதத்தின் தொடக்க கால ஆதரவாளர் ஆவார். லைப்னிட்ஸ்-நியூட்டன் நுண்கணித விவாதத்தின் போது கோட்பிரீட் லைப்னிட்சை ஆதரித்தார். இவர் தனது சகோதரர் ஜோகன் பெர்னெளலியுடன் எண்ணற்ற நுண்கணிதத்திற்கு பங்களிப்புகளைச் செய்துள்ளார். இவர் நுண்கணித வேறுபாடுகளின் நிறுவனர்களில் ஒருவர் ஆவார். இவர் அடிப்படைக் கணித மாறிலியைக் கண்டுபிடித்தார். இருப்பினும், இவருடைய மிக முக்கியமான பங்களிப்புகளில் நிகழ்தகவு என்ற கணிதவியல் பிரிவிற்கானதாகும்.  

## வாழ்க்கை வரலாறு
ஜேகப் பெர்னெளலி சுவிட்சர்லாந்தில் பேசெல் என்ற ஊரில் பிறந்தார். தனது தந்தையின் விருப்பத்தைத் தொடர்ந்து இவர் இறையியலைப் படித்தார். ஆனால், அவரது பெற்றோர்களின் விருப்பத்திற்கு மாறாக, கணிதம் மற்றும் வானியல் ஆகியவற்றையும் படித்தார். 1676 ஆம் ஆண்டு முதல் 1682 ஆம் ஆண்டு வரை ஐரோப்பா முழுவதிலும் பயணம் செய்து கணிதம் மற்றும் அறிவியல் துறையின் முன்னணி ஆய்வாளர்களிடம் அத்துறையின் சமீபத்திய கண்டுபிடிப்புகள் பற்றி கற்றார். இவற்றில் ஜொஹான்ஸ் வான் வாவெரேன் ஹூட், இராபர்ட் வில்லியம் பாயில் மற்றும் ராபர்ட் ஹூக் ஆகியோரின் ஆய்வுகளைப் பற்றியவை உள்ளடங்கும்.  

பெர்னெளலி 1683 ஆம் ஆண்டில் சுவிட்சர்லாந்தின் பேசெல் பல்கலைக்கழகத்திற்கு வந்து இயந்திரவியலைக் கற்பிக்கத் தொடங்கினார். அவரது முனைவர் பட்ட ஆய்வுரையை1684 ஆம் ஆண்டு சமர்ப்பித்தார். அவரது ஆய்வுரை 1687 ஆம் ஆண்டில் அச்சிற்கு வந்தது.  

1684 ஆம் ஆண்டில் பெர்னெளலி ஜுடித் ஸ்டூபானஸை மணந்தார். அவர்களுக்கு இரண்டு குழந்தைகள் பிறந்தனர். இந்தப் பத்தாண்டுகளில், அவர் வளமான ஆய்வு வாழ்க்கையைத் தொடங்கினார். அவரது பயணங்கள் அந்த நூற்றாண்டின் பல முன்னணி கணிதவியலாளர்கள் மற்றும் அறிவியலாளர்களுன் தொடர்பினை நிறுவிக் கொள்ள ஒரு வழி வகுத்தது. இந்தத் தொடர்புகளைத் தன் வாழ்நாள் முழுதும் தொடர்ந்தார். இந்தக் காலகட்டத்தில், அவர் கணிதத்தில் பல புதிய கண்டுபிடிப்புகளைப் பற்றி படித்தார்.  

1687 ஆம் ஆண்டில் பேசெல் பல்கலைக்கழகத்தில் கணிதவியல் பேராசிரியராக பணியமர்த்தப்பட்டார். இதே பணியில் அவர் தன் வாழ்நாள் முழுவதும் இருந்தார். இந்த காலகட்டத்தில் அவர் தனது சகோதரர் ஜோகன் பெர்னெளலிக்கு சில கணிதவியல் பாடங்களைக் கற்றுத் தந்தார். இந்த இரண்டு சகோதரர்களும் லைப்னிஸ் என்ற கணிதவியலாளரால் வகை நுண்கணிதத்தில் "பெரும மற்றும் சிறும சார்புகளுக்கான புதிய முறைகள்" என்ற ஆய்வுக் கட்டுரையைப் படிக்கத் தொடங்கினர். இவர்களிருவரும் வான் ட்சிர்ன்ஹாசின் வெளியீடுகளையும் படித்தனர். நுண்கணிதத்தைப் பற்றிய லீப்னிசின் வெளியீடுகள் அந்தக் கால கணிதவியலாளர்களுக்கு மிகவும் தெளிவற்றவையாக இருந்தன என்பதையும், லீப்னிசின் கோட்பாடுகளைப் புரிந்துகொண்டு அவற்றைப் பயன்படுத்த முயற்சித்தவர்களில் பெர்னெளலிஸ் முதன்மையானவர் என்பதையும் புரிந்து கொள்ள வேண்டும்.  

நுண்கணிதத்தின் பல்வேறு பயன்பாடுகளில் ஜேக்கப் தனது சகோதரருடன் ஒத்துழைத்தார். இருப்பினும், ஜோஹனின் சொந்த கணித மேதமை முதிர்ச்சியடையத் தொடங்கியதால் இரு சகோதரர்களுக்கிடையேயான ஒத்துழைப்பின் சூழ்நிலை போட்டியாக மாறியது. அவர்கள் இருவரும் ஒருவருக்கொருவர் அச்சில் தாக்கிக் கொண்டனர். ஒருவருக்கொருவர் திறமைகளை சோதிக்க கடினமான கணித சவால்களை முன்வைத்தனர். 1697 ஆம் ஆண்டில், இருவருக்கும் இடையேயான உறவு முற்றிலுமாக முறிந்தது.
# மெய்யியல் ஏரணம்


**மெய்யியல் ஏரணம்** (*Philosophical logic*) என்பது மெய்யியல் பிரச்சனைகளைத் தீர்க்கவோ அல்லது அது குறித்த விவாதத்தை மேம்படுத்தவோ மரபார்ந்த வழியில் பயன்படுத்தப்பட்டு வந்த , அங்கீகரிக்கப்பட்ட ஏரண முறைகள் உள்ளடங்கிய மெய்யியல் புலத்தினைக் குறிப்பனவாகும் . இவற்றுள் சைபில் வோல்ஃபிராம் என்பவர்  

வாதம், பொருள், உண்மை ஆகியன பற்றிய படிப்பு என்றும், கோலின் மெக்கின் என்பவர் அடையாளம், இருத்தல், அறிக்கையிடல், தேவை, மற்றும் உண்மை ஆகியனவற்றையும் மெய்யியல்   பாடப் புத்தகத்தின் முக்கியத் தலைப்புகளாக முன்னிலைப் படுத்துகின்றனர்  

மெய்யியல் ஏரணம் என்பது மரபார்ந்த, மரபு சார் ஏரணம் என்பனவற்றின் நீட்சிகளையும், மாற்றுகளையும் குறிப்பிடும்  மரபுசாரா ஏரணத்தையும் விளக்குகிறது. இவை ஜான் பி. பர்கஸ் எழுதிய ஃபிலாசஃபிக் லாஜிக்  ,   தி ப்ளாக்வெல் கம்பேனியன் டு ஃபிலாசஃபிக் லாஜிக், அல்லது  டோவ் எம். கப்பே மற்றும் ஃபரான்ஸ் கியுந்தனர் ஆகியோர் தொகுத்த  பல் தொகுதி கொண்ட ஹேன்ட்புக் ஆஃப் ஃபிலாசஃபிக் லாஜிக் ஆகிய பிரதிகளில் மிகுந்த கவனம் பெறுகின்றன.
# மு. கார்த்திகேயப் புலவர்


**மு. கார்த்திகேயப் புலவர்** (1819 - 1898) ஈழத்துத் தமிழறிஞரும், புலவரும், நாடகாசிரியரும், இதழாசிரியரும் ஆவார். வேதாகமங்களை நன்கு கற்றறிந்தவர். 1886 ஆம் ஆண்டில் *உதயபானு* என்ற இதழை ஆரம்பித்து வெளியிட்டு வந்தார்.  

## வாழ்க்கைக் குறிப்பு
யாழ்ப்பாணம், காரைநகரில் முருகேசையர் என்பவருக்குப் பிறந்தவர் கார்த்திகேயப் புலவர். தனது தந்தையிடம் இருந்து தமிழையும், காரைநகரைச் சேர்ந்த சுவாமிநாத தேசிகரிடம் இருந்து வடமொழியையும் கற்றார். பின்னர் தமதூரைச் சேர்ந்த சண்முகம்பிள்ளை என்பவரிடம் கல்வி கற்றார். ஆறுமுக நாவலரின் ஆசிரியரான இருபாலை சேனாதிராச முதலியாரிடம் தமிழ் இலக்கணத்தை முறையாகப் பயின்றார். தமது ஊரிலேயே பாடசாலை ஒன்றை ஆரம்பித்து அதன் ஆசிரியராக இருந்து பல மாணவர்களைப் பயிற்றுவித்தார்.  

## நாடகங்கள்
கார்த்திகேயப் புலவர் கந்த புராணத்தில் வரும் சூரபதுமனின் சரித்திரத்தை நாடகமாக இயற்றி நடிப்பித்தார். மகாபாரதக் கதாபாத்திரமான சந்திரவண்னனின் சரித்திரத்தையும் நாடகமாக எழுதினார்.  

## எழுதிய நூல்கள்
இளமையிலேயே கவிகள் இயற்றும் ஆற்றல் பெற்றிருந்த இவர் தமது தந்தையால் பாடப்பெற்ற *தன்னையமகவந்தாதியின்* கடைசி 30 செய்யுள்களையும் பாடி நிரப்பினார். இவர் இயற்றிய நூல்கள்:  

- திருத்தில்லைப் பல்சந்தமாலை
- திண்ணபுரத் திரிபந்தாதி
- நகுலேசரியமக அந்தாதி
- திக்கைத் திரிபந்தாதி
- வண்ணைத் திரிபந்தாதி
# ஜெயந்தி நாயக்

முனைவர் **ஜெயந்தி நாயக்** (ஆங்கிலம்: Jayanti Naik) இவர் கோவாவின் கியூபெம் தாலுகாவில் உள்ள அமோனா பகுதியைச் சேர்ந்த கொங்கனி எழுத்தாளரும், நாட்டுப்புறவியலில் ஆராய்ச்சியாளருமாவாவார். மேலும் அவர் ஒரு சிறுகதை எழுத்தாளராகவும், நாடக ஆசிரியராகவும், குழந்தைகள் எழுத்தாளராகவும், நாட்டுப்புற எழுத்தாளராகவும், மொழிபெயர்ப்பாளராகவும் உள்ளார். கோவா பல்கலைக்கழகத்திலிருந்து கொங்கனி துறையில் முனைவர் பட்டம் பெற்ற முதல் நபர் இவராவார். அவர் ஒரு சாகித்திய அகாதமி விருது வென்றவர் ஆவார். சுமார் முப்பதாண்டுகளுகளாக அவரது வாழ்க்கையில், அவர் சராசரியாக ஒரு வருடத்திற்கு ஒரு புத்தகத்தை தயாரித்துள்ளார்.  

## கொங்கனி நாட்டுப்புறவியல்
டாக்டர் ஜெயந்தி நாயக் கோவா கொங்கனி அகாடமியின் நாட்டுப்புறப் பகுதியை கவனித்துக்கொள்கிறார், இதன் நோக்கம் "கோவாவின் வளமான நாட்டுப்புறக் கதைகளைப் பாதுகாத்தல் மற்றும் பாதுகாத்தல்" என்பதாகும். அவரது படைப்புகளில் *இரதா துஜியோ குடியோ*, *கண்ணர்* *குந்தி நாரி*, *துலோய் உகள்ளி கெல்லியானி*, *மணலிம் கீதம்*, *பெத்னெகோ தோஸ்ரோ* மற்றும் *லோக்பிம்ப் ஆகியன அடங்குவர்* .  

நாயக் நாட்டுப்புறவியல் குறித்து 16 புத்தகங்களை எழுதியுள்ளார். *கொங்கனி லோக்வேத்* என்ற தலைப்பில் *கொங்கனி* நாட்டுப்புறக் கதைகள் *குறித்த* அவரது புத்தகத்தில், கொங்கனி பேசும் புலம்பெயர்ந்தோர் மத்தியில் பல நாட்டுப்புறக் கதைகள் உள்ளன. அவர்கள் தென்னிந்திய மாநிலங்களான கர்நாடகா மற்றும் கேரளாவில் தங்கள் நிரந்தர இல்லத்தை பிராந்திய சாய்வோடு தங்கள் நிலையான வடிவத்தில் உருவாக்கியுள்ளனர். ஏனெனில் அவை அவரிடம் வரைபடமாக விவரிக்கப்பட்டுள்ளன. .  

நாயக்கின் *அமோனெம் யெக் லோக்ஜின்* ( கோவா கொங்கனி அகாதமி விருது, 1993) அமோனா கிராமம் மற்றும் அதைச் சுற்றியுள்ள பகுதிகளை மையமாகக் கொண்டுள்ளது. இது அதன் வரலாறு மதம், சமூக நடைமுறைகள், திருவிழாக்கள் மற்றும் நாட்டுப்புறக் கதைகள் போன்றவற்றை உள்ளடக்கியது. மராத்தி செய்தித்தாளான லோக்மத்தில் வெளிவந்த கோவா நாட்டுப்புறக் கதைகள் குறித்த தனது கட்டுரைகளின் தொகுப்பை 2019 ஆம் ஆண்டில் ராஜீ பிரகாசன் 'குட்பந்த்' என்ற பெயரில் வெளியிட்டார்.  

## நாட்டுப்புற கதைகள்
2008 ஆம் ஆண்டில் கோவா கொங்கனி *அகாதமியால்* வெளியிடப்பட்ட உரோமானிய (உரோமி) கதைகளில் உள்ள கொங்கனி நாட்டுப்புறக் கதைகளின் தொகுப்பான *வெஞ்சிக் லோக் கன்னியோவை* அவர் தொகுத்துத் திருத்தியுள்ளார். இது பெலிசியோ கார்டோசோவால் மொழி பெயர்க்கப்பட்டுள்ளது .  

## விருதுகள் மற்றும் பிற சாதனைகள்
அவர் பல மாநில மற்றும் தேசிய அளவிலான விருதுகளைப் பெற்றுள்ளார். அவற்றில் குறிப்பிடத்தக்கவை 2002 இல் கலா அகாதமி இலக்கிய விருது; முனைவர் டி. எம். ஏ. பை அறக்கட்டளையின் சிறந்த கொங்கனி புத்தக விருது கொங்கனி லோகன்யோ என்ற படைப்பிற்கு 2002 இல் வழங்கப்பட்டது. 'அதாங்' என்ற சிறுகதைத் தொகுப்பிற்காக 2004 ஆம் ஆண்டில் சாகித்ய அகாடமி இலக்கிய விருது வழங்கப்பட்டது. 2009 இல் யசதமினி புரஸ்கார் வழங்கப்பட்டது. ஆங்கிலம் தவிர, அவரது கதைகள் இந்தி, மராத்தி, தெலுங்கு மற்றும் மலையாள மொழிகளில் மொழிபெயர்க்கப்பட்டுள்ளன.  

கொங்கனி அகாதமி இலக்கிய இதழான 'அனன்யா'வின் ஆசிரியராக உள்ளார்.  

ஜெயந்தி நாயக், கொங்கனி எழுத்தின் ஒரு தொகுப்பில், *கதா தர்பன்* என்று அழைக்கப்பட்டு, நவம்பர் 2009 இல், மெனிசஸ் பிராகன்சா நிறுவனத்தின் 138 வது ஆண்டு நிறைவைக் குறிக்கும் வகையில் வெளியிடப்பட்டது.  

ஜெயந்தி நாயக் முன்னதாக கோவாவில் உள்ள ஆல்டோ போர்வோரிமிலிருந்து வெளியேறிய கொங்கனி பயிற்சி மற்றும் ஆராய்ச்சி மையமான தாமஸ் ஸ்டீபன்ஸ் கொன்க்னி கேந்தருடன் இருந்தார். 2005 ஆம் ஆண்டில் கொங்கனியில், தனது ஆய்வறிக்கையை சமர்ப்பித்து பி.எச்.டி பெற்ற முதல் நபர் என்ற பெருமையையும் பெற்றார்.
# ஏ. கே. டி மெட்ரிகுலேசன் மேல்நிலைப் பள்ளி



ஏ.கே.டி. அகாடமி மெட்ரிகுலேஷன் மேல்நிலைப்பள்ளி கள்ளக்குறிச்சி பகுதியில் அமைந்துள்ளது. இந்த பள்ளி 1990 இல் தொடங்கப்பட்டது.  

## படகாட்சிகள்

## இருப்பிடம்
ஏ.கே.டி. அகாடமி வளாகம் பரப்பளவில் அமைந்துள்ளது. இப்பள்ளி கள்ளக்குறிச்சி மாவட்டத்திலிருந்து 2 கிலோமீட்டர் தொலைவில் சேலம் - சென்னை தேசிய நெடுஞ்சாலையில் அமைந்துள்ளது (விழுப்புரத்திலிருந்து 72 கி.மீ.), தமிழ்நாடு, இந்தியா.  

## ஏ.கே.டி.யின் கீழ் உள்ள நிறுவனங்கள்

- ஏ.கே.டி. அகாடமி மெட்ரிகுலேஷன் மேல்நிலைப்பள்ளி,
- ஏ.கே.டி. நினைவு வித்யா சாகேத் மூத்த மேல்நிலைப்பள்ளி (சி.பி.எஸ்.இ),
- ஏ.கே.டி. நினைவு பள்ளி (மாநில வாரியம் {இ / த}),
- ஏ.கே.டி. நினைவு பொறியியல் மற்றும் தொழில்நுட்ப கல்லூரி,
- ஏ.கே.டி. ஆசிரியர் பயிற்சி நிறுவனம்,
- ஏ.கே.டி. பி.எட்., எம்.எட்., கல்லூரி,
- ஏ.கே.டி. பாலிடெக்னிக் கல்லூரி,
- ஏ.கே.டி. ஐஐடி-நீட் அகாடமி

## கல்வி சாதனைகள்
10 வது மெட்ரிகுலேஷன்  

- 1996 - 1997 - விழுப்புரம் மாவட்டத்தில் முதல் 1024/1100 மற்றும்  இரண்டாவது 1009/1100 இடம்.
- 1998 - 1999 - விழுப்புரம் மாவட்டத்தில் முதல் இடம் 1020/1100.
- 2006 - 2007 - விழுப்புரம் மாவட்டத்தில் முதல் 1056/1100 மற்றும்  இரண்டாவது 1048/1100 இடம்.

12 வது உயர்நிலை  

- 2003 - 2004 - விழுப்புரம் மாவட்டத்தில் முதல் இடம்  1170/1200 ( ராஜேஷ்) மற்றும்  இரண்டாவது 1155/1200 இடம்.
- 2004 - 2005 - விழுப்புரம் மாவட்டத்தில் முதல் இடம் 1164/1200
- 2005 - 2006 - விழுப்புரம் மாவட்டத்தில் மூன்றாவது 1152/1200 (ஆர்.அரவிந்த்குமார்) மற்றும் நான்காவது 1150/1200 (ஆர்.ரவி சந்திரன்) இடம்.
- 2006 - 2007 - விழுப்புரம் மாவட்டத்தில்  முதல் 1177/1200 (மாநில தரவரிசையில்  5 வது இடம் )* மற்றும் மாவட்டளவில் இரண்டாவது 1163/1200 இடம்.
- 2007 - 2008 - விழுப்புரம் மாவட்டத்தில் முதலிடம் 1179/1200 (மாநில தரவரிசையில்  4 வது இடம்  ) (ஹரிநிவாஸ்.வி).
# அஸ்வின் குமார்



**அஸ்வின் குமார்** என்பவர் கோயம்புத்தூ<nowiki/>ரில் பிறந்த தமிழ் தொலைக்காட்சி மற்றும் திரைப்பட நடிகர் ஆவார். இவர் 2009 ஆம் ஆண்டு முதல் செல்லமே (2009-2012), தாமரை (2014-2018), குலதெய்வம் (2017-2018), லட்சுமி கல்யாணம் (2017) போன்ற பல தொடர்களில் நடித்துள்ளார்.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை
! குறிப்பு**

| 2009-2012 | செல்லமே | மணியரசு | சன் தொலைக்காட்சி | துணை கதாபாத்திரம் |
| --- | --- | --- | --- | --- |
| 2014 | எதிர் வீட்டு பையன் | முன்னணி கதாபாத்திரம் |  |  |
| 2014-2018 | தாமரை | துவாரகேஷ் |  |  |
| 2017-2018 | குலதெய்வம் | அர்ஜுன் | துணை கதாபாத்திரம் |  |
| 2017 | லட்சுமி கல்யாணம் | கல்யாண் | விஜய் தொலைக்காட்சி | முன்னணி கதாபாத்திரம் |
| நீலி | சத்யா | விருந்தினராக |  |  |
| 2017-2019 | அழகிய தமிழ் மகள் | கெளதம் | ஜீ தமிழ் | துணை கதாபாத்திரம் |
| 2018 | சுமங்கலி | செல்வம் | சன் தொலைக்காட்சி |  |
| 2019 | தமிழ்ச்செல்வி | அமுதன் | முன்னணி கதாபாத்திரம் |  |
| 2020-ஒளிபரப்பில் | சித்தி (பருவம் 2) | துணை கதாபாத்திரம் |  |  |
# அறிவான்



**அறிவான்** என்பது நவம்பர் 11, 2019 முதல் 13 பெப்ரவரி 2020 ஆம் ஆண்டு வரை திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பான பரபரப்பூட்டும் காவல் தொலைக்காட்சி தொடர் ஆகும். இந்த தொடருக்கு ராஜா தமிழ்மாறன் மற்றும் குமரன் சுந்தரம் ஆகியோர் திரைக்கதை எழுத, குமரன் சுந்தரம், டோன் அரவிந்த் மற்றும் வேல்முருகன் ஆகியோர் இயக்கியுள்ளார். இந்த தொடரில் ஜபு டீன், ஜேம்ஸ் குமார், காயத்ரி சேகர், உதய சௌந்தரி, ஆர். வெங்கா ஆகியோர் முதன்மை கதாபாத்திரத்தில் நடித்துள்ளார்கள்.
# அர்னாவ்



**அர்னாவ்** அல்லது **அம்ஜத் கான்** என்பவர் தமிழ்த் தொலைக்காட்சி நடிகர் மற்றும் மாதிரி நடிகர் ஆவார். இவர் 2014ஆம் ஆண்டிலிருந்து சக்தி (2014-2015), கேளடி கண்மணி (2015-2017) போன்ற தொலைக்காட்சி தொடர்களில் முதன்மை கதாபாத்திரங்களில் நடித்து வருகின்றார்.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2014-2015 | சக்தி | ஆர்யா | சன் தொலைக்காட்சி |
| --- | --- | --- | --- |
| 2015-2017 | கேளடி கண்மணி | யுகேந்திரன், ஜீவா, விஜய், ஆர்யன் |  |
| 2016 | பிரியசகி | அன்பழகன் | ஜீ தமிழ் |
| 2018-ஒளிபரப்பில் | கல்யாணப்பரிசு 2 | அசோக், கெளதம் | சன் தொலைக்காட்சி |
| 2019 | அழகு | விருந்தினராக | } |

## விருதுகள்
| 2015 | சக்தி | ஆர்யா | தொடர் விருதுகள் | சிறந்த நடிகர் |  |
| --- | --- | --- | --- | --- | --- |
| சுவாஹிலி பல்கலைக்கழகம் | Honorary Doctorate |  |  |  |  |
| 2017 | கேளடி கண்மணி | யுகேந்திரன் | வேல்ஸ் நக்ஷத்ரா | சிறந்த நடிகர் | } |
# நானக் சிங்


**நானக் சிங்** (ஆங்கிலம்: Nanak Singh) பிறப்பு: 1897 சூலை 4 - இறப்பு: 1971 டிசம்பர் 28 ) 'ஹன்ஸ்ராஜ்' என்ற பெயரில் பிறந்த இவர் ஒரு இந்திய கவிஞரும், பாடலாசிரியரும் மற்றும் பஞ்சாபி மொழியின் புதின ஆசிரியரும் ஆவார். இந்தியாவின் சுதந்திர இயக்கத்திற்கு ஆதரவாக அவரது இலக்கியப் படைப்புகள் ஆங்கிலேயர்கள் அவரைக் கைது செய்ய வழிவகுத்தன. அவர் இலக்கியப் பாராட்டைப் பெற்ற பல புதினங்களை வெளியிட்டுள்ளார்.  

## ஆரம்பகால வாழ்க்கை

பாக்கித்தானின் ஜீலம் மாவட்டத்தில் ஏழை பஞ்சாபி இந்து குடும்பத்தில் 'ஹன்ஸ் ராஜ்' என்ற பெயரில் நானக் சிங் பிறந்தார். பின்னர் அவர் சீக்கிய மதத்தை ஏற்றுக்கொண்ட பிறகு தனது பெயரை நானக் சிங் என்று மாற்றினார். அவர் முறையான கல்வியைப் பெறவில்லை என்றாலும், வரலாற்று நிகழ்வுகள் குறித்த வசனங்களை சிறு வயதிலேயே எழுதத் தொடங்கினார். பின்னர், குருத்வாரா சீர்திருத்த இயக்கத்தில் சேர சீக்கியர்களை ஊக்குவித்ததில், அதற்கான பக்திப் பாடல்களை சிங் எழுதத் தொடங்கினார். 1918 ஆம் ஆண்டில், அவர் தனது முதல் புத்தகமான *சத்குரு மெக்மாவை* எழுதினார். அதில் சீக்கிய குருக்களைப் புகழ்ந்து பாடும் பாடல்கள் இருந்தன. இது அவரது வணிக ரீதியாக வெற்றிகரமான முதல் இலக்கியப் படைப்பாகக் கருதப்படுகிறது.  

## இந்திய சுதந்திர இயக்கம்

1919 ஏப்ரல் 13, அன்று, அமிர்தசரசில் வைசாக்கி (பஞ்சாபி புத்தாண்டு) நாளில் ஜலியன்வாலா பாக் படுகொலை என அறியப்பட்ட அமைதியான பேரணியில் பங்கேற்றவர்களில் 379 பேர் பிரித்தன் துருப்புக்கள் சுட்டுக் கொல்லப்பட்டனர். படுகொலையில் கொல்லப்பட்ட இரண்டு நண்பர்களுடன் சிங் இருந்தார். இந்த சம்பவம் காலனித்துவ ஆட்சியை கேலி செய்து *கோமெய்னி விசயன்ஸ்* - *ப்ளடி வைசாக்கி (பஞ்சாபி புத்தாண்டு)* என்ற ஒரு காவியக் கவிதையை எழுதத் தூண்டியது. அவரது ஆத்திரமூட்டும் வெளியீடு குறித்து பிரித்தன் அரசு கவலைப்பட்டு புத்தகத்தை தடை செய்தது.  

அகாலி இயக்கத்தில் சேர்ந்து இந்தியாவின் சுதந்திரப் போராட்டத்தில் சிங் பங்கேற்றார். அகாலி இதழ்களின் ஆசிரியரானார். இதை பிரித்தன் அரசு கவனித்து வந்தது. சட்டவிரோத அரசியல் நடவடிக்கைகளில் பங்கேற்றதாக சிங் மீது குற்றம் சாட்டப்பட்டு லாகூரின் போர்ஸ்டல் சிறைக்கு அனுப்பப்பட்டார். குரு கா பாக் மோச்சா ஆர்ப்பாட்டத்தின் போது அமைதியான சீக்கியர்கள் மீது ஆங்கிலேயர்கள் காட்டுமிராண்டித்தனத்தையும் அடக்குமுறையையும் தனது இரண்டாவது கவிதைத் தொகுப்பான *ஜாக்மி தில் என்பதில்* விவரித்தார். இது 1923 சனவரயில் வெளியிடப்பட்டது, இதுவும் வெளியிடப்பட்ட இரண்டு வாரங்களுக்குள் தடை செய்யப்பட்டது.  

சிறையில் இருந்த காலத்தில் சிங் பல புதினங்களை எழுதினார், இதில் குர்முகியின் சாதாரண எழுத்து முறையில் (பஞ்சாபி) 40,000 பக்கங்கள் உள்ளன.  

1960 இல் பஞ்சாபின் மிக உயர்ந்த இலக்கிய விருது உட்பட பல விருதுகளுடன் அவர் பகிரங்கமாக அங்கீகரிக்கப்பட்டார். இவரது சிறந்த வரலாற்று புதினமான *இக் மியான் தோ தல்வரன்* ( *ஒரு உறை மற்றும் இரண்டு வாள்*, 1959), அவருக்கு 1962 இல் இந்தியாவின் மிக உயர்ந்த இலக்கிய கௌரவமான சாகித்திய அகாதமி விருதை*வென்றது* .  

## மரபுரிமை
1997 இல் இவரது நூற்றாண்டு விழா கொண்டாடப்பட்டது. சிங்கின் நினைவாக, இந்தியாவின் பிரதமர் இந்தர் குமார் குஜ்ரால் 1998 இல் அவரது உருவத்துடன் கூடிய ஒரு அஞ்சல் முத்திரையை வெளியிட்டார்.
# நிர்பயா வாகினி

**நிர்பயா வாகினி** என்பது பெண்கள் நலனுக்கான ஒரு இயக்கமாகும். இந்த இயக்கமானது ஒடிசாவைச் சேர்ந்த மகளிர் சமூக சேவகரான மானசி பிரதான் என்பவர் நிறுவிய மகளிர் மாண்பிற்கான தேசிய பிரச்சாரத்தின்( HWNC ) ஒரு தன்னார்வப் பிரிவு ஆகும். இது ஜனவரி 2014 இல் ஒடிசாவுடன் சேர்ந்து மேலும் ஏழு மாநிலங்களில் நிறுவப்பட்டது. பெண்களுக்கு எதிரான வன்முறைகளை எதிர்த்துப் போராடுவது நிர்பயா வாகினியின் முக்கிய பங்காகும். மேலும், இந்த இயக்கமானது பெண்களுக்கெதிரான வன்கொடுமைகளுக்கான மக்களின் பொதுக் கருத்தை அணிதிரட்டுவதற்கும் இயக்கத்தின் நான்கு-புள்ளி சாசனத்தை நடைமுறைப்படுத்துவதற்கான தொடர்ச்சியான பிரச்சாரத்தைத் தொடங்குவதற்கும் உதவும். அதன் நான்கு அம்ச கோரிக்கைகளை உடனடியாக செயல்படுத்த மாநில அரசுகளுக்கு அழுத்தம் கொடுப்பதும் அதன் பணியில் அடங்கும்.  

திசம்பர் 16, 2012 அன்று, இந்தியாவின் தலைநகர் தில்லியில் இயங்குனர் மருத்துவம் பயிலும் மாணவி அவரது ஆண் நண்பருடன் திரைப்படம் பார்த்துவிட்டு இரவு 9.30 பாதிக்கப்பட்ட அப் பெண்ணின் உண்மையான பெயரைக் குறிப்பிடாமல் டாமினி, நிர்பயா, அமானத் எனும் புனைப்பெயர்களால் அவர் குறிக்கப்பட்டார்.. இவரின் பெயர் சோதி சிங் என்று இவரது தாயார் 2015 டிசம்பர் 16 அன்று அளித்த ஒரு பேட்டியில் அறியப்பட்டது.இது பின்னாளில் நிர்பயா சம்பவம் என்று அழைக்கப்பட்டது.  

தில்லியில் நடந்த நிர்பயா சம்பவத்தின் முதல் ஆண்டு நிறைவை நினைவுகூரும் வகையில் 2013 இல் டிசம்பர் 16 முதல் டிசம்பர் 29 வரை இரண்டு வார காலம் மகளிர் மாண்பிற்கான தேசிய பிரச்சாரத்தின்( HWNC ) இயக்கத்தால் நிர்பயா வாரமாக அனுசரிக்கப்பட்டது. இதன் ஒரு பகுதியாக டிசம்பர் 24 ஆம் தேதி நிர்பயா வாகினி இயக்கத்தின் அதிகாரப்பூர்வ சின்னத்தின் முதல் தோற்றம் மும்பையில் வெளியிடப்பட்டது. மேலும், எட்டு மாநிலங்களுடன், டெல்லி, மும்பை, சென்னை, கொல்கத்தா, பெங்களூர் மற்றும் ஹைதராபாத் போன்ற மெட்ரோ நகரங்களிலும் இந்த இயக்கம் தொடங்கப்பட திட்டமிடப்பட்டது..  

## தன்னார்வலர்கள்
நிர்பயா வாகினி இந்தியாவின் அனைத்து மாநிலங்களிலிருந்தும் ஆயிரக்கணக்கான தன்னார்வலர்களைக் கொண்டது . இந்த இயக்கத்தின் தன்னார்வலர்களாகப் பணிபுரியும் பெண்கள், இல்லத்தரசிகள் முதல் மாணவர்கள் வரை உள்ளனர்.  

## நான்கு புள்ளி சாசனம்
மதுபான வர்த்தகத்தில் முழுமையான கட்டுப்பாடு. அதாவது, மதுபான வர்த்தகத்தை அதன் தற்போதைய மட்டத்தில் பாதியாகக் குறைத்தல். </br>  
பள்ளி மற்றும் கல்லூரி மட்டங்களில் பாடத்திட்டத்தின் ஒரு பகுதியாக பெண்களுக்கு தற்காப்பு பயிற்சி. </br>  
ஒவ்வொரு மாவட்டத்திலும் பெண்களுக்கு தற்காப்புப் பயிற்சியைச் சேர்ப்பது, பெண்கள் பாதுகாப்புக்கு சிறப்பு பாதுகாப்பு படை அமைப்பது. </br>  
ஒவ்வொரு மாவட்டத்திலும் பெண்களுக்கு எதிரான வன்முறை சம்பந்தப்பட்ட வழக்குகளுக்கு சிறப்பு விரைவான நீதிமன்றங்களைத் திறத்தல், பெண்களுக்கு எதிரான வன்முறை தொடர்பான வழக்குகளை விசாரித்தல் சிறப்பு விசாரணை மற்றும் தனித்தனி வழக்கு விசாரணைப் பிரிவு  

இந்த நடவடிக்கைகளை நடைமுறைப்படுத்துவது உறுதிசெய்யப்பட்டவுடன், நிர்வாக, நீதித்துறை மற்றும் காவல் சீர்திருத்தங்களைக் கொண்டுவருவதற்கான அடுத்த கட்டத்திற்குச் செல்லுதல் என இதன் பணிகள் தொடரவுள்ளன